[bookmark: _Hlk154566662]Z A P I S N I K
s 43. sjednice Vijeća Mjesnog odbora „Kralj Petar Svačić“ održane u ponedjeljak, 21. listopada 2024.
u 10,00 sati u prostorijama Mjesnog odbora „Kralj Petar Svačić“ u Preradovićevoj 29

Nazočni članovi Vijeća Mjesnog odbora: Martina Cajner Vela, Ana-Marija Huzjan, Taiba Redžepagić, Tamara Palijan
Predsjednica Vijeća Mjesnog odbora utvrđuje da su nazočne sve članice Vijeća te su stvoreni uvjeti za održavanje sjednice i pravovaljano odlučivanje.
Predsjednica Vijeća Mjesnog odbora predlaže usvajanje Zapisnika s prethodne 42. sjednice Vijeća i otvara raspravu o istome. Budući da nema primjedbi na Zapisnik, Vijeće Mjesnog odbora „Kralj Petar Svačić“ jednoglasno usvaja zapisnik s 42. sjednice Vijeća Mjesnog odbora „Kralj Petar Svačić“.
Predsjednica Vijeća Mjesnog odbora predložila je sljedeći 

DNEVNI  RED
1. [bookmark: _Hlk182486998]Nacrt prijedloga Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila, mišljenje, daje se
1. [bookmark: _Hlk182487180]Primjedbe na rad Čistoće, donošenje zaključka
1. Pitanja i prijedlozi

Predloženi dnevni red jednoglasno je usvojen. 

[bookmark: _Hlk178761575]Ad 1. Nacrt prijedloga Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila, mišljenje, daje se

Vijeće Mjesnog odbora „Kralj Petar Svačić“ nakon rasprave, jednoglasno donosi sljedeći 

ZAKLJUČAK

                   o Nacrtu prijedloga Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne 
                                                              namjene za parkiranje vozila


1. Vijeće Mjesnog odbora „Kralj Petar Svačić“ daje negativno mišljenje o Nacrtu prijedloga Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila.

2. Ovaj se zaključak dostavlja Vijeću Gradske četvrti Donji grad.


Ad 2. Primjedbe na rad Čistoće, donošenje zaključka

Zbog učestalih prigovora sugrađana članice Vijeća Mjesnog odbora „Kralj Petar Svačić“ odlučile su sastaviti Zaključak kojim se daju primjedbe na rad podružnice Čistoće. Naime, ulice našeg mjesnog odbora su prljave od urina i izmeta, što ljudi, što pasa i mačaka, zbog čega smo tijekom cijele godine, a posebice u ljetnim mjesecima izloženi grozomornom smradu i potencijalnoj zarazi. Ovaj nedostatak pranja ulica ne predstavlja samo estetski, već je odavno prerastao u zdravstveni problem. 
Pored pranja ulica, tražimo veći angažman čistača, a posebice vikendom. Vikend je u centru grada iznimno prometan ljudima i vozilima zbog njegova kulturnog i turističkog značaja te ponude. Slijedom toga subota i nedjelja ujutro dani su kada mi, stanovnici ovog mjesnog odbora, gazimo po bljuvotinama, urinu i razbijenom staklu, a o brojnosti smeća u vidu čaša i boca ne treba trošiti riječi niti papir. 
S našeg zelenog otoka na Trgu kralja Petra Svačića smeće se ne odvozi dovoljno često, a posebno je problematičan također vikend jer su svi doma i svi iznose smeće, a i smeće se automobilima dovozi iz susjednih četvrti i ostavlja na našem zelenom otoku. Također, oko zelenog otoka je vječno prljavo, umrljano i puno sitnog otpada.
Ulice bivaju nepometenima danima, nužno je da čistači češće i u većem broju prolaze svim ulicama našeg mjesnog odbora ali i općenito centra grada. 

Vijeće Mjesnog odbora „Kralj Petar Svačić“ jednoglasno donosi sljedeći 


ZAKLJUČAK -
primjedbe na rad Podružnice Čistoće

1. Vijeće Mjesnog odbora „Kralj Petar Svačić“ traži od Podružnice Čistoće češće i kvalitetnije metenje ulica, uklanjanje sitnog otpada i izmeta, čišćenje i metenje ulica vikendom, subotom i nedjeljom, u ranijim jutarnjim satima. 
2. Vijeće traži da se revidira sezona pranja ulica slijedom klimatskih promjena koje omogućavanju da sezona pranja traje dulje, a može se obavljati čak i u nekim periodima tijekom zime. 
3. Vijeće traži da se tijekom pranja ulica posebna pažnja obrati na pločnike koji inače ostaju neoprani. Od pranja kolnika pješaci nemaju puno koristi, te traže da se ulice počnu prati redovno! Jer prema rasporedu koji se dostavlja Operativnim planovima, raspored se ne poštuje.
4. Vijeće traži da se češće odvozi otpad s otoka na Trgu kralja Petra Svačića, da se zeleni otok na Trgu kralja Petra Svačića češće mete i pere.
5. Vijeće traži da se revidira plan odvoza otpada i da se zeleni otok na Trgu kralja Petra Svačića prazni i nedjeljom. 
6. Ovaj se zaključak dostavlja Vijeću Gradske četvrti Donji grad i Podružnici Čistoće na daljnje postupanje.


Ad 3. Pitanja i prijedlozi

Pitanja i prijedloga nije bilo. 

Sjednica je završila u 11.00 sati.
Zapisnik je vodila Ana-Marija Huzjan.

KLASA: 024-08/24-003/2101
URBROJ: 251-13-11-1/003/24-2
Zagreb, 21. listopada 2024.


Predsjednica
Vijeća Mjesnog odbora
„Kralj Petar Svačić“


[bookmark: _GoBack]Ana-Marija Huzjan, v.r.

